cyanic-selkie/wikianc huggingface dataset:
Մարդու իրավունքների համընդհանուր հռչակագիր
Գովեստ
Համընդհանուր հռչակագիրը գովասանքի է արժանացել մի շարք նշանավոր մարդկանց կողմից։ Չարլզ Մալիկը՝ լիբանանցի փիլիսոփա և դիվանագետ, այն անվանում էր «առաջին կարգի կարևորության միջազգային փաստաթուղթ», մինչդեռ Էլեոնորա Ռուզվելտը՝ Մարդու իրավունքների հանձնաժողովի (ՄԻՀ) առաջին նախագահը, որը մշակել էր Հռչակագիրը, հայտարարում էր, որ այն «ամենուր կարող է դառնալ միջազգային ազատությունների մեծ խարտիա բոլոր մարդկանց համար։» 10 դեկտեմբերի 1948 թ.: 1995 թ. հոկտեմբերի 5-ի ելույթում Հռոմի Պապ Հովհաննես Պողոս II-ը ՄԻՀՀ-ն անվանեց «մեր ժամանակների մարդկային խղճի բարձրագույն դրսևորումներից մեկը»։ Եվ 2003 թ. դեկտեմբերի 10-ի հայտարարությունում Եվրոպական միության անունից Մարսելո Սպատաֆորան ասաց, որ «այն մարդու իրավունքները դրեց սկզբունքների և պարտավորությունների շրջանակի կենտրոնում՝ ձևավորելով փոխհարաբերությունները միջազգային հասարակության ներսում»։
Իսլամամետների քննադատություն
Իսլամական երկրները, ինչպիսիք են Սուդանը, Պակիստանը, Իրանը և Սաուդյան Արաբիան քննադատել են Մարդու իրավունքների համընդհանուր հռչակագիրը դրա ակընկալվող ձախողման համար՝ հաշվի առնելով իսլամական երկրների մշակութային և կրոնական համատեքստը, քանի որ նրանք պնդում էին, որ իրենց կառավարությունները հիմնված են Շարիաթի վրա։ 1982 թ. ՄԱԿ-ի Իրանի ներկայացուցիչը՝ Սաիդ Ռաջայ-Խորասսանին, ասաց, որ ՄԻՀՀ-ն «հրեա-քրիստոնեական ավանդույթների աշխարհիկ փոխըմբռնումն է», ինչը չի կարող իրականացվել մուսուլմանների կողմից՝ առանց խախտելու իսլամական օրենքը։ 2000 թ. հունիսի 30-ին իսլամադավան ազգերը, որոնք Իսլամական խորհրդակցության կազմակերպության անդամներ են (այժմ՝ Իսլամական համագործակցության կազմակերպություն) պաշտոնապես որոշեցին պաշտպանել Կահիրեի հռչակագիրը մարդու իրավունքների մասին իսլամում՝ այլընտրանքային փաստաթուղթ, որն ասում է, որ մարդիկ ունեն «արժանապատիվ կյանքի ազատություն և իրավունք՝ համաձայն իսլամական Շարիաթի», առանց որևէ խտրականության՝ կապված «ռասայի, մաշկի գույնի, լեզվի, սեռի, կրոնական հավատի, քաղաքական պատկանելության, սոցիալական կարգավիճակի կամ այլ նկատառումների» հետ։ Այնուամենայնիվ, Կահիրեյի հռչակագիրը քննադատվել է՝ ձախողելով կրոնական ազատության ամբողջական ճանաչումը որպես «հիմնարար և աննահանջ իրավունք»։
Ազատատենչների քննադատություն
Ազատականները և որոշ պահպանողականներ կարծում են, որ որոշակի իրավունքներ, որոնք պետք է ապահովվեն ուրիշների կողմից ուժային ներգործության միջոցով (օրինակ՝ հարկման), բացասում են այլ մարդկանց անօտարելի իրավունքները։ Ինչ վերաբերում է հռչակագրի 25-րդ հոդվածին անվճար բժշկական օգնության իրավունքի մասին, Էնդրյու Բիսելը (օբյեկտիվիզմի կողմնակից) պնդում էր, որ «Առողջապահությունը պարզապես ծառերի վրա չի աճում։ Եթե դա ստեղծված է, որպեսզի լինի որոշների իրավունքը, իմաստը ապահովելու այդ իրավունքը պետք է առգրավվի մյուսներից... ոչ ոք չի ցանկանա ստանալ բժշկական կրթություն, երբ տարիների ուսուցման և դասավանդման դիմաց տրվող վարձատրությունը արդարացիորեն չի փոխհատուցվում, հակառակը, հիվանդները կկարծեն, թե իրավունք ունեն ինչ-որ մեկի ջանքերի նկատմամբ, և կառավարությունը կստրկացնի հենց այն գիտելիքները, որոնցից կախված է հիվանդների կյանքը»։
Կրթություն
Այլընտրանքային կրթության, մասնավորապես տգիտության շատ կողմնակիցներ համաձայն չեն 26-րդ հոդվածի հետ, որտեղ այն նախատեսում է, որ «…կրթությունը պետք է լինի պարտադիր»։ Ջոն Հոլթի և այլոց փիլիսոփայության մեջ պարտադիր կրթությունն ինքնին խախտում է մարդկանց իրավունքը խաղաղ կերպով հետապնդել իրենց սեփական շահերը.
«Պարտադիր» բառը մեկ անգամ է օգտագործված ամբողջ փաստաթղթում։ «Պարտադրել» բառը օգտագործված է երկու անգամ, այնուամենայնիվ, երկու անգամ էլ բառն օգտագործված է բացասական իմաստով։
Բանգկոկի հռչակագիր
Բանգկոկի հռչակագրում, որն ընդունվել է 1993 թ.՝ ասիական պետությունների նախարարների հանդիպման ժամանակ՝ Մարդու իրավունքների համաշխարհային կոնֆերանսի նախօրեին, ասիական պետությունների կառավարությունները վերահաստատեցին իրենց պարտավորությունը Միավորված ազգերի կազմակերպության Կանոնադրության և Մարդու իրավունքների համընդհանուր հռչակագրի սկզբունքների նկատմամբ։ Նրանք ձևակերպեցին իրենց պատկերացումները մարդու իրավունքների փոխադարձ կախվածության ու անբաժանելիության մասին և ընդգծեցին մարդու իրավունքների համընդհանրության, օբյեկտիվության և ոչ ընտրողականության անհրաժեշտությունը։ Միևնույն ժամանակ, այնուամենայնիվ, նրանք կարևորեցին ինքնիշխանության և անմիջամտելիության սկզբունքները՝ կոչ անելով ավելի մեծ ուշադրություն դարձնել տնտեսական, սոցիալական և մշակութային իրավունքներին, մասնավորապես՝ տնտեսական զարգացման իրավունքին, քաղաքացիական և քաղաքական իարվունքներին։ Բանգկոկի հռչակագիրը համարվում է ասիական արժեքների հեռանկարի ուղենշային արտահայտությունը, որն առաջարկում է մարդու իրավունքների համընդհանրության շարունակական քննադատություն։
Մարդու իրավունքների միջազգային օր
1950 թ., ի պատիվ Հռչակագրի, ՄԱԿ-ը հաստատեց Մարդու իրավունքների օրվան նվիրված տոնը, որը նշվում է դեկտեմբերի 10-ին։ Տոնին մասնակցում են մարդիկ, տարբեր համայնքային և կրոնական խմբեր, խորհրդարաններ, կառավարություններ և, իհարկե, ինքը Միավորված ազգերի կազմակերպությունը։ Յուրաքանչյուր տասը տարին մեկ ձեռնարկվում են քարոզարշավներ՝ նպաստելու Հռչակագրի և անմիջականորեն մարդու իրավունքների իրագործմանը։ 2007 թ. դեկտեմբերի 10-ին մեկնարկեց «Մարդկային արժանապատվություն և արդարություն բոլորիս համար» անունը կրող քարոզարշավը, որին ակտիվ մասնակցություն ցուցաբերեցին ՄԱԿ-ի բոլոր անդամ պետությունները։ Այն տևեց ուղիղ մեկ տարի՝ մինչև 60-րդ հոբելյանը։
Արտաքին հղումներ
Կատեգորիա:Մարդու իրավունքներ Կատեգորիա:ՄԱԿ
Դերեկ Ուոլկոտ
Դերեկ Էլթոն Ուոլկոտ (Derek Alton Walcott; ), ծնունդով Սենտ Լյուսիայից գրող և դրամատուրգ։ 1992 թվականին ստացել է Գրականության Նոբելյան մրցանակ՝ «պատմականությամբ լեցուն բանաստեղծական վառ գործունեության համար, որը համարվում է մշակույթին նվիրվածություն՝ բառի ամենալայն իմաստներով»։
Կենսագրություն
Դերեկ Ուոլկոտը ծնվել է ուսուցիչների ընտանիքում։ 1953 թվականին Ուոլկոտը ծնողների հետ միասին տեղափոխվել է Տրինիդադ, որտեղ ապագա գրողը կրթություն է ստացել Սանտա Մարիայի քոլեջում։ Ավելի ուշ ավարտել է Քինգստոնի (Ճամայկա) Վեստ Ինդիայի համալսարանը։ Այդ ընթացքում Ուոլկոտը հրատարակել է իր գրական առաջին ստեղծագործությունները։ Ռոքֆելլերյան ֆոնդի գրական կրթաթոշակը ստանալուց հետո՝ վերապատրաստվել է Նյու Յորքում, ավելի ուշ՝ Անգլիայում։ Ավելի ուշ ստացել է Բոստոնի համալսարանի պրոֆեսորի կոչում, որտեղ դասավանդել է գրականություն և գրական վարպետություն։
Մահացել է 87 տարեկան հասակում Սենտ Լյուսիայի իր տանը ։
Ծանոթագրություններ
Կատեգորիա:20-րդ դարի բանաստեղծներ Կատեգորիա:20-րդ դարի տղամարդ գրողներ Կատեգորիա:Բանաստեղծներ այբբենական կարգով Կատեգորիա:Անիսֆիլդ Վուլֆ գրքային մրցանակի դափնեկիրներ
Սարլիկ (Սեմայի վտակ)
Սարլիկ, գետ Ռուսաստանում, հոսում է Ալթայի երկրամասում։ Գետաբերանը գտնվում է Սեմա գետի աջ ափից 80 կիլոմետր հեռավորության վրա։ Գետի երկարությունը 10 կիլոմետր է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբիավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Արբաժի շրջան
Ստեղծվել է 1929 թվականին։ Վարչական կենտրոնը՝ Արբաժ ։
Բնակչություն
2010 թվականի մարդահամարի արդյունքներով շրջանում բնակվում էր 8468 մարդ։ Բնակչության խտությունը կազմում էր 5,98 մարդ/կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Nacon
Nacon (ավելի վաղ Bigben Interactive), ֆրանսիական խաղային ընկերություն, որը գտնվում է Լեսկենում։ Ընկերությունը ավելի հայտնի դարձավ շնորհիվ WRC խաղի, ինչպես նաև խաղային համակարգերի համար նախատեսված աքսեսսուրաներով։
Պատմություն
Ընկերությունը հիմնադրվել է Ֆրանսիայում 1981 թվականին Ալէյն Ֆալկի և ընկերության ներկայիս նախագահ Ստեֆան Գոլլերի կողմից։ Սովորաբար, ընկերությունը զբաղվում էր ժամերի արտադրությամբ, սակայն 1993 թվականին այն մտավ խաղային արդյունաբերության մեջ, իսկ հետո արդեն 1996 թվականին «Bigben Interactive» նաև զբաղվում էր խաղային աքսեսսուարների արտադրությամբ։
2001 թվականին ընկերությունը որոշեց արտադրել աքսեսսուրաներ և հրատարակել Sega Dreamcast խաղի համար։
2018 թվականի մայիսին Bigben Interactive գնեց Cyanide Studio ստուդիան 20 միլլիոն եվրոի դիմաց ։
Ծանոթագրություններ
Կատեգորիա:1981 հիմնադրումներ
Ռոզինյանո Մարիտիմո
Ռոզինյանո Մարիտիմո (Rosignano Marittimo), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 31841 մարդ (2008 թվականի տվյալներով)։ Բնակչության խտությունը՝ 165 մարդ/կմ²։ Տարածքը՝ 120 կմ²։ Փոստային ինդեքս՝ 57016։ Հեռախոսային կոդ՝ 0586։
Բնակավայրի հովանավորն է սուրբ Նիկոլայը։
Սուուռե-Յաանի (այլ կիրառումներ)
Սուուռե-Յաանի, կարող է վերաբերել՝
Ռոզինյանո Մարիտիմո
Ժողովրադագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Սուխոյ Լոգ (այլ կիրառումներ)
Սուխոյ Լոգ, կարող է վերաբերել՝
Պերիգյո (շրջան)
Պերիգյոյի շրջան (Arrondissement de Périgueux), շրջան Ֆրանսիայում՝ Աքվիտանիա երկրամասի Դորդոն դեպարտամենտում։ Սուպրեֆեկտուրան (վարչական կենտրոնը) Պրիգյո քաղաքն է։ Շրջանի բնակչությունը 2006 թվականին կազմել է 181 182 մարդ։ Բնակչության խտությունը կազմում է 54 մարդ/կմ²։ Շրջանի տարածքը՝ 3337 կմ²։
Ծանոթագրություններ
Կատեգորիա:Ֆրանսիայի շրջաններ
Սերավեցա
Սերավեցա (Seravezza), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 13253 մարդ (2008 թվականի տվյալներով)։ Խտությունը՝ 340 մարդ/կմ²։ Տարածքը՝ 39 կմ²։ Էլեկտրոնային փոստ՝ 55047, 55040։ Հեռախոսային կոդ՝ 0584։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Աֆանասևսկի շրջան (Կիրովի մարզ)
Աֆանասևսկի շրջան (Афанасьевский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Աֆանասևո ։
Աշխարհագրություն
Շրջանի տարածքի մակերեսը կազմում է 5230 կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Շոմոն Պորսիան
Շոմոն Պորսիան (Chaumont-Porcien), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 453 մարդ, բնակչության խտությունը` 12.59 մարդ/կմ²։ Բնակավայրը զբաղեցնում է 35.97 կմ² տարածք։
Աշխարհագրություն
Գտնվում է Փարիզ քաղաքից 165 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 37 կմ արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 253 աշխատունակ (15-64 տարեկան) բնակիչ, որոնցից ակտիվ էին 173-ը, իսկ ոչ ակտիվները` 80։ Ակտիվության ցուցանիշը կազմում է 68,4 %։ 173 աշխատունակ մարդկանցից աշխատել է 153 անձ (91 տղամարդ և 62 կին)։ Գործազուրկ են եղել 20 անձ (10 տղամարդ և 10 կին)։ 80 անաշխատունակներից 21-ը եղել են աշակերտներ կամ ուսանողներ, 23-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռայմոնդ Լոուի
Ռայմոնդ Լոուի (Raymond Loewy, լրիվ անունը՝ Raymond Fernand Loewy, ), նկարիչ, արդյունաբերական դիզայնի վարպետ, պատկերանիշների, արդյունաբերական նմուշների հեղինակ։
Կարիերայի սկիզբ
1932 թվականին հասել է իսկական հաջողության՝ Sears-ից ստանալով Coldspot սառնարանի դիզայնի պատվերը ։ Սառնարանը, որը մշակել են Լոուին և Գերման Փրասյը, վաճառվել է ամբողջ երկրում շուրջ 210000 օրինակով։ Դրա մեջ, Լուիի մտահղացմամբ, առաջին անգամ օգտագործվել են ալյումինե չժանգոտվող դարակներ։
Իսկապես հաջող դիզայնը կարող է հարստացնել հաճախորդին և կործանել դիզայներին. հաջորդ պատվերին պետք է սպասել քառասուն տարի...
Ավտոմեքենաներ
1932 թվականին Լոուին սկսել է մեքենայի ձևավորում Hupmobile ֆիրմայի համար։ 1939 թվականին սկսվել է նրա երկարամյա համագործակցությունը Studebaker-ի հետ ։ Նույն թվականին ընկերությունը փոխել է իր պատկերանշանը նորով, որը մշակել էր Լոուին։ Այնուհետև, 1930-ականների վերջին, Լոուին դարձել է International Harvester գյուղատնտեսական տեխնիկայի գլխավոր դիզայներ՝ ստեղծելով մի շարք նախագծեր, որոնք շարունակել են օգտագործվել գրեթե քառորդ դար։
Քանի որ պատերազմական ժամանակներում օրենքները մեքենաներ արտադրողներին արգելում էին աշխատել քաղաքացիական մոդելների վրա, մեքենայի ձևավորումը ժամանակավորապես հայտնվել է անկախ դիզայներների ձեռքում, ինչպիսին Լոուին էր։ Որպես արդյունք, արդեն 1946 թվականին Studebaker-ն ունեցել է նոր, թողարկման պատրաստ դիզայնի նախագիծ, որն անցել է շահագործման 1947 թվականին՝ «մեծ եռյակի» հետպատերազմյան առաջին մոդելներից երկու տարի շուտ։ Երկդռնանի Studebaker Starlight-ը, որը նախագծել էր Լոուիի ֆիրմայից Ռոբերտ Բուրկը, ուներ հետևի համայնապատկերային պատուհան, որն սկսվում էր անմիջապես կենտրոնական սյուներից։ Լոուին է հեղինակել քրոմապատ «փամփուշտը», որը 1950-ականների սկզբին փոխարինել է Studebaker ռադիատորի ցանցին, ինչպես նաև այդ մեքենաների էրգոնոմիկ ներքին կառուցվածքը։
1961 թվականին Լոուին մշակել է Studebaker Avanti-ը՝ սպորտային մեքենա, որը նախագծված էր «Քաշը չարիք է» սկզբունքով։ Դիզայների կողմից հանված բազմաթիվվ անհարկի իրերի թվում էր ռադիատորի վանդակաճաղը. «Վանդակաճաղերը տեղին են կոյուղու մե»։ Նրա մոտեցումը, այդ թվում նաև մեքենան խնայողական և եվրոպական ձևով նորաոճ դարձնելու նրա ձգտումը հետպատերազմյան ժամանակաշրջանում ընդւնված չէր Դետրոյթում, այդ պատճառով Լոուիի աշխատանքները պահաջարկ չեն ունեցել «մեծ եռյակի» ավտոմոբիլային արդյունաբերության մեջ։
1970-ական թվականների կեսերին Լոուին մշակել է նոր մոդել AZLK-ի համար, բայց մեքենան չի թողարկվել, քանի որ գործարանի ղեկավարությունը համարել է, որ գործարանում չկան համապատասխան սարքավորումներ այդ մոդելի թողարկման համար, և մոռացել են դրա մասին։
Ավիացիա և տիեզերք
Լոուիի ավիացիայի համար աշխատանքը սահմանափակվել է ինտերիերի ձևավորումներով և մեքենաների ներկման սխեմաներով։ 1967-1973 թվականներին նա աշխատել է ՆԱՍԱ-ի համար ։
Սպառողական շուկան
Արդեն 1951 թվականին Լոուին ոչ առանց հիմքերի պնդել է․ Սովորական ամերիկացին, որն ապրում է նորմալ կյանքով գյուղում կամ մեգաոպոլիսում, դատապարտված է ամենօրյա շփման այնպիսի իրերի, ծառայությունների և շենքերի հետ, որոնց դիպել է Ռայմոնդ Լոուի ֆիրմայի ձեռքը։ Ամենայն հավանականությամբ, Լոուիի ամենահայտնի գործը Coca-Cola-ի շիշն է ։ Սակայն, դա ինքը չի նախագծել (դա արել է 1915 թվականինին Էռլ Դինը), այլ միայն 1955 թվականին արդիականացրել է շշի վաղուց հայտնի ձևը։ Լոուի մշակած պատկերանշանների թվում են՝ Exxon (1972), Greyhound, Lucky Strike (1940), Shell (1971)։ 1970-ականներին նրա նյույորքյան ստուդիան բառացիորեն ծանրաբեռնվել է մանրածախ խանութների ցանցերի նախագծման պատվերներով այնպես, որ Լոուին բացել է նոր մասնճյուղ՝ Ֆրիբուրում (Շվեյցարիա), իսկ նյույորքյան մասնաճյուղը դարձել է մասնագիտացված ճարտարապետական ​​ընկերություն։ 1950-ական թվականների վերջին Ռայմոնդ Լոուի մշակել է DOUBLE XX կենսաբանորեն ակտիվ սննդային հավելանյութի համար փաթեթավորման նոր ձևավորում Nutrilite-ի պատվերով։ Աշխատանքի արդյունքը դարձել է նոր պլաստիկ փաթեթավորումը թիթեռի թևերի տեսքով։ Տուփի մեջ եղել է երկու բաժին` մեկը վիտամինային դեղապատիճների, իսկ երկրորդը` ամենակարևոր միկրոտարրերը պարունակող հաբերի համար։ Փաթեթավորման ոճը փոխելն օգնել է NUTRILITE-ին կտրուկ առաջընթաց գրանցել դիետիկ հավելանյութերի շուկայում մրցակցության մեջ։
1964 թվականին Լոուիի ստեղծած նկարի հիման վրա տպագրվել է ԱՄՆ առաջին նամականիշը՝ նվիրված Ջոն Քենեդիի հիշատակին։
Շմիդտի փողոց (Տագանրոգ)
Աշխարհագրություն
Շմիդտի փողոցը գտնվում է Դոբրոլյուբովի նրբանցքի և Կոմսոմոլսկի զառիվայրի միջև ։ Տների համարակալումը սկսվում է Կոմսոմոլսկի զառիվայրից։ Երկարությունը 430 մ է։
Պատմություն
Փողոցի նախկին անվանումները` Մալոգրեչեսկայա, Մալոբիրժևայա, Վորոնցովսկայա։ Վերանվանվել է Շմիդտի փողոց 1929 թվականին` ի պատիվ «Օչակով» հածանավի վրա ապստամբության ղեկավար Պյոտր Շմիդտի։
Ռայմոնդ Լոուի
Արտաքին հղումներ
Կատեգորիա:Փարիզի համալսարանի շրջանավարտներ Կատեգորիա:Ամերիկացի նկարիչներ Կատեգորիա:Ֆրանսիացի դիզայներներ
Շմիդտի փողոց (Տագանրոգ)
Պատմություն
Առաջին իսկ օրից այս փողոցում բնակվել են ունևոր մարդիկ, հարուստ վաճառականներ և Տագանրոգի չափանիշներով բարձրաստիճան պետական պաշտոնյաներ ։ 1803 թվականի քարտեզի վրա փողոցի կենտ կողմում մաքսատունն ու սակարանն էին, իսկ զառիթափի տակ գտնվել են մոմի և ճարպի գործարանները ։
Մալոգրեչեսկայա փողոց, 7 հասցեում երկար տարիներ կանգնած է եղել Վարվացիի տունը, որը քաղաքացիներն անվանում էին «Գնդակներով տուն»` Տագանրոգի գնդակոծության ժամանակ տան հաստ պատերի մեջ մխրճված թնդանոթային ռումբերի, գնդակների, հրազենային արկերի բազմաթիվ բեկորների պատճառով։ 1903-1910 թվականներին այդ տանը գործել է առևտրային ուսումնարանը։ Տունը չի պահպանվել։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Տագանրոգի փողոցներ
Շեմերի Շեերի
Բնակչությունը 2013 թվականի դրությամբ կազմում է 556 մարդ, բնակչության խտությունը` 20.01 մարդ/կմ²։ Բնակավայրը զբաղեցնում է 27.79 կմ² տարածք։
Համայնքն հիմնվել է 2016 թվականի հունվարի 1-ին և ներառում է Շեմրի սյուր Բար և Շեերի նախքին համայնքները։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:2016 թվականին հիմնադրված բնակավայրեր
Գեորգի Կարասլավով
Գեորգի Կարասլավով (Георги Караславов, բուլղարացի գրող, դրամատուրգ, հասարակական գործիչ։ Բուլղարիայի գիտությունների ակադեմիայի ակադեմիկոս (1961) Բուլղարիայի ազգային մշակութային գործիչ (1963)։ Բուլղարիայի ազգային հերոս, սոցիալիստական աշխատանքի կրկնակի հերոս։ Դիմիտրովյան մրցանակի դափնեկիր (1950 և 1959)։
Կենսագրություն
1927-1944 թվականի սեպտեմբերի 9-ը ավելի քան 25 անգամ Կարասլավովը ձերբակալվում և բանտարկվում է։
Ինքնակամ մեկնել է ռազմաճակատ, մասնակցել Երկրորդ համաշխարհային պատերազմին։ Սեպտեմբերյան հեղաշրջումից հետո ակտիվորեն մասնակցում է երկրի սոցիալական վերաշինությանը և զբաղեցնում է պետական ու հասարակական բարձր պաշտոններ։ Եղել է Բուլղարիայի 1-ին և 7-րդ գումարման խորհրդարանի պատգամավոր։ 1950-1962 թվականներին եղել է Բուլղարիայի խորհրդարանի նախագահի տեղակալ, խորհրդարանի նախագահության անդամ։ 1947-1949 թվականներին եղել է Իվան Վազովի անվան Սոֆիայի ազգային թատրոնի տնօրեն, 1952-1958 թվականներին՝ «Септември» ամսագրի խմբագիր։ 1958-1962 թվականներին եղել է Բուլղարիայի գրողների միության անդամ, նախագահ ։
Գրական գործունեություն
Գրել սկսել է 1919 թվականից։ Հայտնի ստեղծագործություններն են՝
Արտաքին հղումներ
Կատեգորիա:Բուլղարացի գրողներ Կատեգորիա:Սոֆիայի համալսարանի շրջանավարտներ Կատեգորիա:Երկրորդ համաշխարհային պատերազմի մասնակիցներ Կատեգորիա:Բուլղարիայի գիտությունների ակադեմիայի անդամներ Կատեգորիա:Բուլղարացի հասարակական գործիչներ Կատեգորիա:Բուլղարացի դրամատուրգներ Կատեգորիա:Բուլղարիայի քաղաքական գործիչներ Կատեգորիա:Բուլղարացի մանկավարժներ Կատեգորիա:Սոցիալիստական աշխատանքի կրկնակի հերոսներ
Գանգլիոն
Գանգլիոն կամ հիգրոմա (սխալ՝ գիգրոմա), փափուկ հյուսվածքային կոնանման գոյացություն, որն ամենից հաճախ հայտնվում է ձեռքերի կամ ոտքերի հոդերի և ջլերի շուրջ կամ մոտակայքում ։ Այս բշտերը (կիստաները) առաջանում են դեպի հոդի հարակից հյուսվածքները հոդախոռոչի հեղուկի արտահոսքի հետևանքով և հաճախ դիտարկվում են որպես «հոդի ճողվածք» ։
Համաճարակաբանություն
Գանգլիոնները ձեռքի և դաստակի ամենահաճախ հանդիպող փափուկ հյուսվածքային ուռուցքներն են։ Դրանք 3 անգամ ավելի հաճախ լինում են կանանց, քան տղամարդկանց մոտ, հատկապես երիտասարդ տարիքում ։ Իսկ հեռադիր միջմատոսկրային հոդերի գանգլիոնները (մուկոզ կիստա), որպես կանոն, հանդիպում են օստեոարթրոզի ժամանակ և, հետևաբար, ավելի շատ լինում են ավելի մեծահասակների մոտ ։
Ախտանշաններ
Այս բշտերի միջին չափը կազմում է 2.0 սմ, բայց նկարագրվել են ավելի քան 5 սմ-անոց գանգլիոններ ։ Գանգլիոնի չափը կարող է տատանվել ժամանակի ընթացքում և կարող է մեծանալ ֆիզիկական ծանրաբեռնվածությունից կամ վնասվածքից հետո։
Տեղակայում
Գանգլիոններն ամենից հաճախ հանդիպում են դաստակի և մատների թիկնային մակերեսին։ Ամենատարածված տեղակայումը թերևս դաստակի կարճ ճաճանչային տարածչի ջլի վրա է՝ դաստակի թիկունքում՝ նավակ-կիսալուսնաձևային հոդի շրջանում (բոլոր գանգլիոնների 80%-ը)։ Սակայն կարող են հանդիպել նաև ոտնաթաթի գանգլիոններ ։
88% դեպքերում գանգլիոնները հանդիպում են ձեռքերի, իսկ 11%՝ ոտքերի վրա։ 2007 թվականին Գլազգոյում կատարված մի հետազոտության ժամանակ պարզվել է, որ ոտնաթաթի «կոների» կապակցությամբ վիրահատված 101 դեպքերից միայն 39-ն են եղել գանգլիոններ։ Այդ հետազոտությունը վերահաստատեց ավելի վաղ տվյալներն առ այն, որ ոտնաթաթի ներբանի կամ կրունկի վրա գանգլիոններ չեն լինում։ Հեղինակները շեշտում են, որ «չնայած այդ հատվածներում առկա գոյացությունները կարող են լինել գանգլիոններ, սակայն վիրաբույժը հավանաբար նախևառաջ պիտի դիտարկի այլ ախտորոշումներ»։ Նրանք նաև նշել են, որ գանգլիոնն ավելի շատ հանդիպում է կանանց շրջանում (85%) և 11 այլ դեպքեր սխալմամբ ախտորոշվել էին որպես գանգլիոն նախքան վիրահատությունը ։
Ինչևէ, գանգլիոնները չեն սահմանափակվում ձեռքերով և ոտքերով։ Դրանք կարող են ի հայտ գալ նաև ծնկահոդի մոտակայքում՝ սովորաբար խաչաձև կապանների մոտ, բայց կարող են լինել նաև ձկնամկանի ջլի ծագման տեղում, ինչպես նաև Հոֆայի ենթածնկոսկրային ճարպագնդի վրա։ Ուսահոդի մոտակայքում գանգլիոնները, որպես կանոն, ի հայտ են գալիս թիակ-անրակային հոդում կամ բազկի երկգլխանի մկանի  ջլի երկայնքով ։
Հոդային կամ ջլային ծագումից բացի, գանգլիոնները կարող են ունենալ նաև այլ տեղակայում։ Օրինակ, հազվագյուտ լինում են ներոսկրային գանգլիոններ, երբեմն հարակից փափուկ հյուսվածքային բշտի հետ համատեղ ։ Արձանագրվել են նաև ձկնամկանի ներմկանային գանգլիոններ ։ Հնարավոր է, որ կիստան զգալիորեն տեղաշարժվի («գաղթի») իր նախնական հոդային դիրքից։ Նույնիսկ նկարագրվել է դեպք, երբ գանգլիոնը ընդհանուր նրբոլոքային նյարդի երկայնքով բարձրացել է դեպի ազդր ։ Բուշտերը կարող են ներխուժել ողնաշարային խողովակ, ինչը կարող է հանգեցնել ցավի և վերջույթներում զգացողության խանգարումների ։
Վերջերս առաջարկվել է մի վարկած, ըստ որի կիստոզ ադվենտիցիալ հիվանդությունը, որի դեպքում կիստա է առաջանում ծնկափոսային զարկերակում, կարող է զարգանալ հոդային մեխանիզմով՝ ծնկահոդից եկող խողովակով՝ վերևում նշված նրբոլոքային նյարդի գանգլիոնի նման ։
Նկարագրվել են նաև ուսահոդի գանգլիոններ, որոնք հանդիսացել են մեկ կամ մի քանի նյարդի ճզմման և ոսկրային էրոզիայի պատճառ ։
Պատճառներ
Գանգլիոնի զարգացման առավել տարածված պատճառը «ճողվածքային վարկածն» է, ըստ որի ենթադրվում է, որ այն զարգանում է որպես «հոդաշապիկի կամ ջլաբունոցի թուլացած հատվածի արտափքում կամ ընդարձակում»։ Տվյալ նկարագրությունը հիմնված է այն դիտարկումների վրա, որ գանգլիոններն առաջանում են ջլերի և հոդերի մերձակայքում, կիստայի մանրադիտակային անատոմիան թողնում է ջլաձուսպային հյուսվածքի տպավորություն, պարունակությունը կազմով մոտ է ձուսպահեղուկին և հոդաշապիկի մեջ ներարկված ներկանյութը հաճախ հայտնվում է գանգլիոնի ներսում, որը կարող է մեծանալ ֆիզիկական ակտիվությունից հետո։ Գանգլիոնի մեջ ներարկված ներկանյութը հազվադեպ է անցնում հոդախոռոչ, ինչը բացատրվում է միակողմանի «փականային» մեխանիզմով, ինչը թույլ է տալիս հեղուկին արտահոսել հոդախոռաչից, բայց ոչ՝ հակառակը։ Որպես պատճառներ են դիտարկվել նաև սինովիալ կիստաները (ձուսպաբշտեր), շարակցական հյուսվածքի հետվնասվածքային դեգեներացիան և բորբոքումը։ Գանգլիոնների զարգացման այլ հնարավոր մեխանիզմներ են հաճախակի կրկնվող մեխանիկական լարումը, ֆասետային արթրոզը, քրոնիկ վնասման հետևանքով հարհոդային ֆիբրոզ հյուսվածքների լորձանման (միքսոիդ) դեգեներացիան ու հեղուկացումը, ֆիբրոբլաստների կողմից հիալուրոնաթթվի գերարտադրությունը և մեզենքիմալ բջիջների բազմացումը։ Գանգլիոններ կարող են զարգանալ նաև հոդից անկախ ։
Ախտորոշում
Գանգլիոնների ախտորոշումը բավականին դյուրին է, քանի որ հիմնականում տեսանելի ու շոշափելի են։
Բուժում
Հսկողություն, օրթեզավորում
Հաճախ, երբ հիվանդի միակ անհանգստությունը լինում է միայն կոսմետիկ տեսքը, և գանգլիոնը որևէ ֆունկցիոնալ սահմանափակում կամ ցավ չի պատճառում, ապա խորհուրդ է տրվում դինամիկ հսկողություն, երբեմն հոդի ժամանակավոր անշարժացումով (օրթեզով կամ ֆիքսատորով)։ Երբեմն գանգլիոնը կարող է ինքնուրույն անհետանալ (ընդմիշտ կամ ժամանակավորապես), եթե ժամանակին դադարեցվի կամ սահմանափակվի ախտահարված հոդի ֆիզիկական ծանրաբեռնվածությունը։ Լինում են նաև դեպքեր, երբ հիգրոման «պայթում» է (օրինակ, այդ շրջանում ուժեղ հարվածի դեպքում, տե՛ս նաև ստորև «Ավանդական, հնացած» եղանակը) և այլևս ի հայտ չի գալիս։
Վիրահատություն
Արտածծում-ներարկում
Որպես այլընտրանք կատարվում է նաև գանգլիոնի ասեղնային ասպիրացիա (արտածծում) և արդեն դատարկ բշտի մեջ  կորտիկոստերոիդի ներարկում։ Սակայն, եթե գանգլիոնի պարունակությունը թանձրացած ու կոշտացած է լինում, բուժման այս տարբերակը ոչ միշտ է արդյունավետ լինում. կրկնության հաճախականությունը կազմում է շուրջ 60% ։
Ավանդական, հնացած
Գանգլիոնի ավանդական բուժման ամենատարածված եղանակներից մեկը եղել է այդ «կոնին» մի մեծ ծանր գրքով հարվածելը, ինչի հետևանքով բուշտը պատռվում-պայթում էր, և պարունակությունը արտահոսում էր շրջակա հյուսվածքներ։ Պատմականորեն տներում Աստվածաշունչն է եղել ամենամեծ կամ միակ գիրքը և հաճախ հենց այդ գիրքն էր օգտագործվում «բուժման» համար։ Այդ է պատճառը, որ հնում գանգլիոնը կոչել են «Աստվածաշնչյան բուշտ» կամ «Կտակարանի կոն» կամ «Գեդեոնի հիվանդություն» ։ Նմանատիպ «բուժումը» կարող է վնասել հիվանդին։
Կանխատեսում
Ռեցիդիվի հաճախականությունն ավելի բարձր է արտածծված, քան հեռացված գանգլիոնների դեպքում։ Վիրահատությունից հետո գանգլիոնները կրկնվում են 12%-ից մինչև 41% հիվանդների մոտ։
Վեցամյա արդյունքների ամփոփման մի հետազոտության ընթացքում համեմատել են դաստակի թիկնային (հետին) գանգլիոնների բուժման վիրահատական, ասպիրացիոն և սպասողական (առանց բուժման) եղանակները։ Հատկանշական է, որ ո՛չ հեռացումը, ո՛չ էլ արտածծումը երկարաժամկետ առումով առավել չեն եղել սպասողական եղանակից։ Չբուժված գանգլիոնները 58%-ն ինքնուրույն լուծվել-անհետացել է, մինչդեռ վիրահատությունից հետո ռեցիդիվն այս հետազոտության ժամանակ կազմել է 39% ։ Դաստակի ափային (առաջային) գանգլիոնների վրա կատարված նմանատիպ մի հետազոտություն էլ պարզել է, որ «կլինիկական քննության 2-րդ և 5-րդ տարիներին, անկախ բուժման տարբերակից, որևէ տարբերություն ախտանիշների առումով չի հայտնաբերվել» ։
2015 թվականին կատարված լայնածավալ մետավերլուծության արդյունքում պարզվել է, որ գանգլիոնի ռեցիդիվի հաճախականությունը արտածծումից, բաց հեռացումից և արթրոսկոպիկ հեռացումից հետո կազմել է, համապատասխանաբար 59%, 21% և 6%, իսկ բարդությունների միջին հաճախականությունը, համապատասխանաբար՝ 3%, 14% և 4% ։ Այսինքն, չնայած գանգլիոնի արտածծումն ուղեկցվում է ավելի քիչ բարդություններով, այնուամենայնիվ դրանից հետո գանգլիոնի կրկին ի հայտ գալու հավանականությունն ավելի մեծ է, քան վիրահատական (բաց կամ էնդոսկոպիկ) հեռացումից հետո։ Պետք է նաև նշել, որ ներկայումս դեռ բավարար ապացույցներ չկան, որպեսզի կարելի լինի պնդել, որ գանգլիոնի արթրոսկոպիկ հեռացումն ավելի գերադասելի է, քան բաց հեռացումը ։
Ստուգաբանություն
«Աստվածաշնչյան բուշտ» (կամ «Կտակարանային կոն») եզրույթը ծագել է նախկինում ընդունված բուժումից, երբ բշտին հարվածում էին Աստվածաշնչով կամ համանման մեծ գրքով ։
Արտաքին հղումներ
Կատեգորիա:Նորագոյացություններ Կատեգորիա:Չվավերացված պնդումներով հոդվածներ
Սառլա լա Կանեդա (շրջան)
Սառլա լա Կանեդա (Sarlat-la-Canéda), շրջան (Arrondissement) Ֆրանսիայի Աքվիտանիա երկրամասի Դորդոն դեպարտամենտում։ Սուպրեֆեկտուրա՝ Սառլա լա Կանեդա։ Շրջանի բնակչությունը 2006 թվականին կազմել է 72 873  մարդ։ Բնակչության խտությունը՝ 38 մարդ/կմ²։ Շրջանի տարածքը՝ 1921 կմ²։
Արտաքին հղումներ
Կատեգորիա:Ֆրանսիայի շրջաններ
Պատրիկ Մելրոուզ (հեռուստասերիալ)
Պատրիկ Մելրոուզ, 2018 թվականին ցուցադրված բրիտանա-ամերիկյան հինգ մասանոց դրամատիկ մինի-սերիալ։ Համանուն գլխավոր կերպարի դերը կատարում է Բենեդիկտ Քամբերբեչը։ Հեռուստասերիալը հիմնված է Էդվարդ Սենտ Օբինի բրիտանական ազնվական ընտանիքների մասին պատմող նովելի վրա :
Նախապատմություն
1980-ականներին՝ իր հոր մահից հետո, բրիտանացի Պատրիկ Մելրոուզը փորձում է հաղթահարել իր կախվածությունները ու դևերին, որոնց պատճառը իր դաժան հայրն ու անտարբեր մայրն էր։
Արտադրություն
2017 թվականի փետրվարին հայտարարվեց, որ Բենեդիկտ Քամբերբեչը նկարահանվում է Էդվարդ Սենտ Օբինի «Պատրիկ Մելրոուզ» գրքաշարի հեռուստատեսային ադապտացիոն նախագծում, որը ԱՄՆ-ում հեռարձակվելու է Showtime հեռուստաալիքով, իսկ Միացյալ Թագավորությունում՝ Sky Atlantic-ով։ Սցենարի հեղինակը Դեյվիդ Նիքոլսն է, իսկ ռեժիսորը՝ Էդվարդ Բերգերը ։ Հուլիսին Ջենիֆեր Ջեյսոն Լին և Հյուգո Ուիվինգը միացան նախագծին, որպես Պատրիկի մայր և հայր, իսկ Աննա Մեդլին՝ Պատրիկի կին ։ Ալիսոն Ուիլյամսը և Բլայթ Դաները միացան 2017 թվականի օգոստոսին, իսկ նկահանաումմները սկսվեցին հոկտեմբերին՝ Գլազգոյում  ։
Ցուցադրում
Առաջին թրեյլերը ցուցադրվել է 2018 թվականի ապրիլին, իսկ սերիաները ցուցադրվեցին մայիսի 12-ից մինչև հունիսի 9 ։ Կանադայում հեռուստասերիալը ցուցադրվել է CraveTV հեռուստաալիքով ։
Քննադատություններ
Հեռուստասերիալը քննադատների կողմից արժանացել է հատուկ խրախուսանքի, որն ուղղված էր Քամբերբեչի դերասանական աշխաղին։ Rotten Tomatoes կայքում այն ունի 89% գնահատում, իսկ Metacritic-ում՝ 80/100 միավոր ։
Արտաքին հղումներ
Կատեգորիա:Դրամա հեռուստասերիալներ Կատեգորիա:Ամերիկյան դրամա հեռուստասերիալներ Կատեգորիա:Բրիտանական հեռուստասերիալներ Կատեգորիա:Ամերիկյան հեռուստասերիալներ Կատեգորիա:Բրիտանական դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:Բրիտանական վեպերի էկրանավորումներ
Անձնագիր
Անձնագիր (passeport, passaporto, բառերից), վաղ ժամանակներում այդպես էր կոչվում անցման թույլտվությունը կամ «նավահանգստից ելքը», անձի ինքնությունը և սահմաններ հատելիս ու արտասահմանում գտնվելիս սեփականատիրոջ քաղաքացիությունը հավաստող պետական փաստաթուղթը։ Անձնագիրը ցույց է տալիս քաղաքացիությունը, բայց պարտադիր չէ՝ ցույց տա բնակության պետությունը։
Տարբերակում են հենց անձնագիր (Ռուսաստանում դա Ռուսաստանի Դաշնության քաղաքացու արտասահմանյան անձնագիրն է) և անձի ինքնությունը հաստատող փաստաթուղթ (Ռուսաստանում դրա համար կիրառվում է ներքին անձնագիրը՝ Ռուսաստանի Դաշնության քաղաքացու անձնագիր)։ Ներկայումս ներքին անձնագրերը գործում են քիչ թվով պետություններում, մասնավորապես՝ Ռուսաստանում, Ուկրաինայում, Հարավային Կորեայում ։ Բազմաթիվ պետություններում անձնագիրը միաժամանակ հանդիսանում է պետության ներսում անձի ինքնությունը հաստատող փաստաթուղթ (օրինակ՝ Բելառուսում և Ուզբեկստանում)։ Որոշ պետություններում անձի ինքնության հաստատումը կատարվել է պլաստիկ քարտի տեսքով (օրինակ՝ Բելգիայում, Սլովակիայում, Լիտվայում, Ֆրանսիայում, Չինաստանում, Վրաստանում, Ղազախստանում, Ուկրաինայում), իսկ անձնագիրը տրամադրվում է ըստ ցանկության։
Պետությունը, որպես կանոն, թույլ չի տալիս իր պետություն մուտք գործել այն քաղաքացիներին, ում պետությունը չունի թույլտվություն։ Այդ կերպ՝ չճանաչված և մասնակի ճանաչված պետությունների քաղաքացիները կարող են դժվարություններ ունենալ տեղափոխությունների ժամանակ, եթե միաժամանակ չունեն նաև այլ պետության քաղաքացիություն և նրա անձնագիրը։
Պատմություն
Անձնագրի մասին առաջին հիշատակումներից մեկն արված է Հին Կտակարանում։ Նեեմիայի գրքում, որն ավարտին է հասցվել մ․թ․ա․ մոտ 443 թվականին, կան այսպիսի բառեր․
Այստեղ Աստվածաշունչը նկարագրում է Արտաքսերքսես I-ի օրոք պարսկական միապետությունում տեղի ունեցող իրադարձությունները, երբ այդ թագավորին ծառայող Նեեմիան խնդրում է նրան թույլատրել ողջ Պարսկաստանի տարածքում հետևել Հուդային և այդ թույլտվությունը ամրագրել գրավոր տեսքով՝ ժամանակավոր անձնագրի գործառույթ իրականացնող։
Եգիպտոսում դեռևս իսլամի ծագման ժամանակ տիրում էր անձնագրային խիստ ռեժիմ։ Ոչ ոք իրավունք չուներ լքելու իր շրջանը՝ առանց իշխանության թույլտվության։ «Որևէ մեկը որևէ վայրում՝ ճանապարհին, մի վայրից մի այլ վայր տեղափոխվելիս, ափ տեղափոխվելիս, նավ նստելիս, եթե հայտնաբերվում էր առանց անձնագրի (սիջիլ), նրան ձերբակալում էին, իսկ նավը և նավի պարունակությունն առգրավում ու այրում էին»,֊ ստացված տեղեկությունների համաձայն՝ 720 թվականի ղեկավար։ Այդպիսի անձնագրերը պահպանվել են պապիրուսների տեսքով։ Թուլունիների օրոք Եգիպտոսը լքելու համար անհրաժեշտ էր անձնագիր (ջավազ) ունենալ, որում պետք է նշված լինեին անգամ հեռացող ստրուկները։
Իսլամական խալիֆայությունում որպես անձնագիր ծառայում էր այն կտրոնը, որով կատարվում էին հատուկ հարկերի վճարումներ՝ մուսուլմանների համար զաքաթը, իսկ ոչ մուսուլմանների համար՝ ջիզյա։ Այդ կերպ խալիֆայության այլ շրջաններ ճանապարհորդել թույլատրվում էր միայն օրինապաշտ հարկատուներին։ Սկզբունքորեն հարկային համակարգը կիրառվում է բազմաթիվ ժամանակակից պետություններում, այդ թվում՝ Ռուսաստանում, երբ պարտապանների՝ սահմանից դուրս գալը հնարավոր է դատարանի որոշմամբ կամ անձնագիրը վերցնելով ։
Ընդունված է համարել, որ «անձնագիր» բառն ունի իտալական կամ ֆրանսիական ծագում և նշանակում է հնամենի փաստաթուղթ՝ նավահանգիստն անցնելու համար։ Իրականում ավելի ճիշտ է ասել, որ այն քաղաքային պատի դռնով կամ դարպասներով անցման համար է, քանի որ ֆրանսերեն պորտե (porte) բառը հենց դուռ է նշանակում։ Միջնադարյան Եվրոպայում տեղի իշխանությունների կողմից նմանատիպ փաստաթղթեր տրվում էին ճանապարհորդներին, որոնք սովորաբար ներառում էին այն քաղաքների և բնակավայրերի ցանկը, որոնք թույլատրում էին նման անձնագիր ունեցողների մուտքը։ Համանման համակարգը մինչ օրս պահպանված է ռուսական վիզաներում, որոնք տրվում են արտասահմանցի հյուրերին, և դրանցում առկա է մի դաշտ, որում թվարկված են այն քաղաքները, որտեղ կարող են գնալ ճանապարհորդները։ Միջին դարերում նավահանգիստ հասնելու համար փաստաթղթեր չէին պահանջվում, քանի որ նավահանգիստը բաց զոնա էր առևտրի համար, միայն թե անձնագիր պահանջվում էր երկրի տարածքով ճանապարհորդելու և քաղաքային պատերն ու սահմանապահ ուղեկալները հաղթահարելով՝ քաղաք մտնելու համար։
1649 թվականի եկեղեցական ժողովածուի համաձայն՝ Ռուսաստանում արտասահմանյան անձնագրի համար որպես օրինակ ծառայում էր «փոխադրման հրովարտակ»֊ը։ Սրա համաձայն՝ այլ պետություն մեկնելու համար պահանջվում էր լինել «պետությանը հնազանդ (կամ) փոխադրման հրովարտակի վոևոդ․ վոևոդի պարտականությունների մեջ էր մտնում այդ հրովարտակի հանձնումը՝ առանց որևէ կալանքի» ։
Մինչև XX դարի սկիզբը անձնագրերն ունեին միայն տեքստային դաշտեր՝ տիրոջ մասին կենսաչափական տվյալներով, իսկ 1915 թվականից՝ լուսանկարչական տեխնոլոգիայի տարածմամբ, պարտադիր դարձավ անձնագրի տիրոջ լուսանկարի առկայությունը ։
Անձնագրավորման սկիզբը խիստ կանոններով դրվեց 15-րդ դարում՝ այդ ժամանակ ընդունվելով թափառաշրջիկների ու աղքատների դեմ։ Քանի որ վերջիններս կազմում էին իրենց գտնվելու վայրը փոխողների մեծ մասը, ապա այն զբոսաշրջիկները, ովքեր չէին ցանկանում, որ իրենց հետ էլ վարվեին այնպես, ինչպես թափառաշրջիկների հետ, պարտավոր էին ապացուցել թափառաշրջիկներից ունեցած տարբերությունը։ 17-րդ դարի կեսին անձնագրի նշանակությունը՝ որպես բնակության վայրից բացակայելու թույլտվություն, ավելի ու ավելի մեծացավ. դասալքության դեմ պայքարելու համար ի հայտ են գալիս ռազմական անձնագրերը (Militärpass), վարակված կամ ժանտախտակիր պետություններից պահանջվում էր այսպես կոչված ժանտախտե անձնագիր (Pestpass), այդուհետ առաջանում են հրեաների, արհեստավոր աշակերտների համար հատուկ անձնագրեր, միևնույն ժամանակ առաջանում է անձնագրի հաշվառման պարտականություն։
Անձնագրային համակարգը բարձր զարգացման հասավ 18-րդ դարի վերջում և 19-րդ դարի սկզբում, մասնավորապես՝ Ֆրանսիայում, առանց անձնագիրն ստանալու՝ արգելվեց ցանկացած բացակայություն անգամ պետության ներսում։ Քաղաքական ոստիկանության ձեռքում անձնագրային համակարգը դարձավ այն անձանց գտնելու պարզագույն միջոցը, ովքեր վտանգավոր էին պետության համար, հատկապես այդ շրջանի չընդհատվող պատերազմների ժամանակ լրտեսներին հայտնաբերելու համար։ Նապոլեոնյան պատերազմներից հետո անձնագրային սահմանափակումները մնացին նախկինի պես. որոշակի պարզեցումներ արվեցին միայն սահմանային սահմանափակումների համար. իսկ աղքատներին անձնագրերը տրվում էին անվճար, անվճար էր իրականացվում նաև հաշվառումը (Գերմանիա և Ֆրանսիա)։ Երկարամյա փորձը ցույց է տվել, որ անձնագրի պարտադիր հանձնումը և հաշվառումը մի կողմից չեն ծառայում իրենց նպատակին, քանի որ տեղափոխվող անձանց հաշվառումը վերածվել է պարզ ձևականության, իսկ մյուս կողմից՝ միանգամայն ապարդյուն է զբոսաշրջիկների սահմանափակումը, որոնց մեծ մասն անվտանգ է։ Ընդհակառակը, ոչ արժանահավատները կարող են ապրել կեղծ և օտար անձնագրերով։ Մինչդեռ, անձնագրային համակարգը, սահմանափակելով մարդու տեղաշարժման ազատությունը, դրա հետ միասին խոչընդոտում է նաև պետության զարգացումը։ Այդ իսկ պատճառով 19-րդ հարյուրամյակի կեսին անձնագրային սահմանափակումները Արևմտյան Եվրոպայի պետություններում աստիճանաբար մեղմացան։
19-րդ դարի վերջում և մինչ Առաջին համաշխարհային պատերազմը Եվրոպայում ճանապարհորդելու համար անձնագիր չէր պահանջվում, և սահմանների անցումը պարզ էր:Այդ իսկ պատճառով քիչ թվով մարդիկ ունեին անձնագրեր։ 20-րդ դարի սկզբում Եվրոպայում անձնագրային համակարգի բեկումը զարգացած երկաթուղային շարժման արդյունք էր։ Երկաթուղային համակարգը, որը կտրուկ աճեց 19-րդ դարի կեսին, թույլ էր տալիս արագ տեղափոխել մեծ թվով ուղևորների և անցավ մեծաթիվ սահմաններ։ Դա Եվրոպայի անձնագրային ավանդական համակարգը դարձրեց բավական բարդ, և դրանից ստիպված էին հրաժարվել ։ Օսմանյան կայսրությունում և կայսերական Ռուսաստանում անձնագրային համակարգը պահպանվեց՝ ի լրումն ներքին անձնագրերի, որոնք վերահսկում էին տեղափոխությունը պետության ներսում։
Առաջին համաշխարհային պատերազմի ժամանակ եվրոպական պետությունների իշխանություններն անվտանգության նպատակով ուժեղացրին սահմանային վերահսկողությունը (պաշտպանություն լրտեսությունից) և միգրացիոն հոսընթաց խմբերի աշխատուժի որակավորման համար։ Այդպիսի կառավարումը պահպանվեց Երկրորդ համաշխարհային պատերազմից հետո և դարձավ քարացած գործընթաց։ Հայտնի է, որ 1920-ական թվականներին բրիտանացի զբոսաշրջիկները գանգատվում էին «ոչ ժողովրդավարական» գործընթացից, հատկապես մեծ թվով գանգատներ եղան լուսանկարներ և կենսաչափական տվյալներ պահանջելու պատճառով ։
1920 թվականին Ազգերի լիգան հրավիրեց հատուկ կոնֆերանս՝ անձնագրերի և փոխադրման փաստաթղթերի հետ կապված։ Անձնագրային համակարգի սկզբունքները հաստատվեցին նաև հաջորդ կոնֆերանսների ժամանակ՝ 1926 և 1927 թվականներին։
2010 թվականի ապրիլի 1-ից մի շարք պետություններ սկսեցին տրամադրել միայն մեքենայական ընթերցանության ենթակա անձնագրեր, որոնք պարունակում են կենսաչափական և այլ տվյալներ (նշագրումներ վիզաների մասին, դեմքի թվայնացված լուսանկար(ներ), մատների մատնահետքեր և (կամ) աչքի եղջերաթաղանթի լուսանկար(ներ)), որոնք պահպանվում են բյուրեղապակու ինտեգրալ սխեմայի վրա։
Անձնագրի տեսակներ
Անձնագրային տերմինալոգիան մեծամասշտաբ ստանդարտացման է հասցված ողջ մոլորակի վրա։
Անձնագրերը բաժանվում են 2 կատեգորիայի.
Անձնագրի տեսակներն են.
ունենալ դիվանագիտական անձեռնմխելիություն։ Դիվանագետի կարգավիճակի տրամադրումը և դիվանագիտական անձեռնմխելիությունն իրականացվում են պետության կողմից՝ օրենսդրությանը և միջազգային դիվանագիտական կոնվենցիաներին համապատասխան, եթե պետությունը հանդիսանում է մասնակից։ Ինչպես նաև դիվանագիտական անձնագրի տրամադրումը չի նշանակում առանց վիզային ելքի իրավունքի մեկնել որևէ այլ պետություն։ Որպես կանոն՝ եթե անգամ այլ պետություն մեկնելիս զբոսաշրջիկների և սովորական քաղաքացիների համար առանց վիզային ռեժիմը գործում է կարգ ու կանոնի համաձայն, դիվանագիտական անձնագրի դեպքում պահանջվում է ստանալ դիվանագիտական վիզա։ Միայն թե մեր օրերում Եվրամիության պետությունների մեծ մաս մուտք գործելը Ռուսաստանի քաղաքացիների համար հնարավոր է դիավանագիտական անձնագրով։
Անձնագրի համար
Անձնագրի տառերի և թվերի հաջորդականությունը շատ պետություններում ուրույն կերպով է։ Օրինակ՝ (C՝ լատիներեն տառեր, D՝ արաբական թվանշաններ)։
DDDDDDDDD-երի հաջորդականությունը (9 — D) գործում է արտասահմանյան անձնագրերի համար, որոնք տրամադրվել են Ռուսաստանի և ԱՄՆ-ի ներքին գործերի նախարարության կողմից։
Արտաքին հղումներ
Կատեգորիա:Անձնագրեր Կատեգորիա:Ճանապարհորդության միջազգային փաստաթղթեր Կատեգորիա:Նույնականացման փաստաթղթեր
Բելոխոլունիցկի շրջան
Բելոխոլունիցկի շրջան (Белохолуницкий район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Բելայա Խոլունիցա ։
Աշխարհագրություն
Շրջանի տարածքի մակերեսը կազմում է 5064 կմ²։
Բնակչություն
2010 թվականի մարդահամարի արդյունքներով շրջանում բնակվում էր 21070 մարդ։ Բնակչության խտությունը կազմում էր 4,16 մարդ/կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Ռիո նել Էլբա
Ռիո նել Էլբա (Rio nell'Elba), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 1174 մարդ (2008 թվականի տվյալներով)։ Բնակչության խտությունը՝ 73 մարդ/կմ²։ Տարածքը՝ 16 կմ²։ Փոստային ինդեքս՝ 57039։ Հեռախոսային կոդ՝ 0565։
Բնակավայրի հովանավորն է սուրբ Իակովը։ Տոնը նշում են հուլիսի 25-ին։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Թոմաս Նեշ
Թոմաս Նեշ (Thomas Nashe, ), Եղիսաբեթյան դարաշրջանի անգլիացի առաջատար արձակագիր, բարոկկո գրականության նախակարապետներից մեկը։ Հանդես է եկել նաև որպես հրապարակախոս, դրամատուրգ և պամֆլետների հեղինակ ։ Առավել հայտնի ստեղծագործություններից է «Տարաբախտ ճանապարհորդը» (The Unfortunate Traveller) վեպը ։
Կենսագրություն
Թոմաս Նեշը ծնվել է 1567 թվականի նոյեմբերին Լոուստոֆտում, սաֆֆոլկական քահանա Վիլյամ Նեշի ընտանքիում։ 1586 թվականին ավարտել է Քեմբրիջի Սուրբ Ջոնի քոլեջը՝ ստանալով բակալավրի աստիճան ։  1588 թվականին մեկնել է Լոնդոն, որտեղ  մոտիկից շփվել  է  այլ «խելացի  համալսարանականների»՝ Ռոբերտ Գրինի և Մառլո Քրիստոֆերի  հետ։ Վերջինիս հետ համատեղ աշխատել  է  Դիդոնեի  մասին պատմող ողբերգության  վրա։ Թոմաս Նեշն իր կյանքն անցկացրել է ծայրահեղ  աղքատության  մեջ, չնայած հայտնի է, որ նրան  հովանավորել  է  լորդ  Ջորջ Քերին՝ Եղիսաբեթ թագուհու բարեկամը։
1952 թվականին հրատարակվել է Նեշի «Փիրս Անգրոշի խնդրանքը սատանային» (Pierce Penniless, His Supplication to the Divell) ստեղծագործությունը, որը վերահրատարակվել է 1593 և 1595 թվականներին, իսկ 1594 թվականին թարգմանվել է ֆրանսերեն ։ Նրա երգիծական տեքստը կառուցված է  Ռաբլեի  ավանդույթներով և  լի է խոսակցական արտահայտություններով ու  բարդ կազմություն ունեցող նորաբանություններով։ Սատիրան ուղղված  է Գրինի  գրական հակառակորդների՝ Գաբրիել Հարվիի և նրա եղբայրների դեմ։ Զուրկ չլինելով  սրամտությունից՝ Նեշի ու Հարվիի բանավեճը  շարունակել է գրքից գիրք  մինչև  1599 թվականը, երբ Քենթերբերիի արքեպիսկոպոսը  արգելել է տպագրել  երկուսի  աշխատանքները։
Անգլիական գրականության մեջ Թոմաս Նեշի առավել նշանակալի ներդրումը «Տարաբախտ ճանապարհորդը, կամ  Ջեք Ուիլտոնի  կյանքը» («The Unfortunate Traveller. or, The life of Jacke Wilton») (1594) ստեղծագործությունն է, որը դարձել է առաջին խաբեբայապատում վեպն Անգլիայում։ Նրա գործողությունները բաժանվում են տարբեր դիպվածների, որոնք ոգեշնչված  են 16-րդ դարի սկզբի իրական  իրադարձություններից։ Գրքում մտացածին հերոսների կողքին ներկայացված են նաև իրական դեմքեր՝ Մարտին Լյութերը, Էրազմ Ռոտերդամցին, Թոմաս Մորը։
Թոմաս Նեշի և Բենջամին Ջոնսոնի հաատեղ գրած «Շների կղզի» (The Isle of Dogs, 1597) երգիծական պիեսի բեմադրությունը ցնցել է Լոնդոնի թատերական  աշխարհը։ Այս  պիեսի  բովանդակության  ստույգ  հայտնի  չէ,սակայն այն արժանացել է թագուհու  զայրույթին այնպես, որ  Ջոնսոնը հայտնվել է  վանդակաճաղերի  հետևում, իսկ Նեշը հազիվ է հասցրել մայրաքաղաքից փախչել Նորֆոլկի  կոմսություն։ Նրա հետագա ճակատագրի  վերաբերյալ գրեթե ոչ մի տվյալ չի  պահպանվել։
Աղբյուրներ
Կատեգորիա:Անգլիացի գրողներ Կատեգորիա:Անգլիացի դրամատուրգներ Կատեգորիա:Քեմբրիջի համալսարանի շրջանավարտներ Կատեգորիա:Անգլիացի արձակագիրներ Կատեգորիա:Անգլիացի վիպասաններ Կատեգորիա:Անգլիացի բանաստեղծներ Կատեգորիա:Անգլիացի հրապարակախոսներ
Գենադի Այգի
Գենադի Այգի (Геннадий Николаевич Айхи (Лисин, ), չուվաշական և ռուսական բանաստեղծ։
Կենսագրություն
Սովորել է Գորկու անվան գրականության ինստիտուտում։ Մտերիմ էր Բորիս Պաստեռնակի հետ, ինչը հանգեցրել էր երիտասարդ բանաստեղծի հեռացմանը ինստիտուտից։ Մոտ տասնյակ ժողովածուներ է հրատարակել չուվաշերեն, արժանացել Ֆրանսիական ակադեմիայի մրցանակին (1972)։ Այգիի ռուսերեն բանաստեղծությունները 1970-ականներից թարգմանվում են եվրոպական լեզուներով։ Ֆրանսիայի արվեստի եւ գրականության շքանշանի ասպետ է, Անդրեյ Բելիի (1987) և Բորիս Պաստեռնակի (2000) անվան մրցանակների դափնեկիր ։
Ծանոթագրություններ
Կատեգորիա:Ռուս բանաստեղծներ Կատեգորիա:Չուվաշ բանաստեղծներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Ռուս թարգմանիչներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Անդրեյ Բելիի անվան մրցանակի դափնեկիրներ Կատեգորիա:Բանաստեղծներ այբբենական կարգով
Սոլովիխա (Անույի վտակ)
Սոլովիխա, գետ Ռուսաստանում, հոսում է Ալթայի երկրամասում։ Գետաբերանը գտնվում է Անույ գետի աջ ափից 134 կիլոմետր հեռավորության վրա։ Գետի երկարությունը 32 կիլոմետր է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է՝ Բիա և Կատուն գետերի միախառնմամբ, մինչև Բարնաուլ քաղաքը՝ առանց Ալեյ գետի, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Արաշենդա (Ախմետայի շրջան)
Արաշենդա (არაშენდა), գյուղ Վրաստանում։ Գտնվում է Կախեթի մարզի Ախմետայի շրջանում։
Imagine (երգ)
«Imagine», Ջոն Լենոնի նույնանուն «Imagine» ալբոմի երգերից (1971)։ Լենոնն այս երգում արտահայտել է իր տեսակետները, թե աշխարհը ինչպիսին պետք է լինի։ Հեղինակը այն կատակով անվանել է «վավերական խորհրդային հրովարտակ» ։
Արաշենդա (Ախմետայի շրջան)
Դիրք
Գյուղը գտնվում է ծովի մակարդակից 654 մետր բարձրության վրա։ Մարզկենտրոն Ախմետայից հեռու է 14 կմ։
Imagine (երգ)
Չնայած որ ԱՄՆ-ի և Մեծ Բրիտանիայի հիթ շքերթների աղյուսակներում այս երգը ալբոմի գլխավոր ստեղծագործությունն է, այն 3-րդ տեղից բարձր հորիզոնական չի գրավել, այդուհանդերձ դարձել է Լենոնի այցեքարտը։ Ինչպես ասել է ԱՄՆ-ի նախկին նախագահ Ջիմի Քարթերը. «Աշխարհի տարբեր երկրներում, որտեղ ես և կինս եղել ենք, կարողանում էինք լսել Ջոն Լենոնի երգը` Imagine-ը, ազգային հիմների նման ։»
Արաշենդա (Ախմետայի շրջան)
Տրանսպորտ
Գյուղը շրջկենտրոն Ախմետայի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։
Imagine (երգ)
1980 թվականին, Լենոնի մահից հետո, Imagine Մեծ Բրիտանիայում վերաձևավորվել է և գրավել է առաջին տեղը հիթ-շարքերում։ Rolling Stone-ի բոլոր ժամանակների մեծագույն երգեր աղյուսակում «Imagine»-ը գրավել է 3-րդ տեղը։ «Performing Songwriter» ամերիկյան մասնագիտացված խմբագրությունը այն անվանել է բոլոր ժամանակների լավագույն ստեղծագործություն ։
Արաշենդա (Ախմետայի շրջան)
Տրանսպորտ
Ամենամոտ օդանավակայանը գտնվում է մարզկենտրոն Թելավում։ Այն ունի տեղական նշանակություն։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Imagine (երգ)
Ձայնագրություն
Ձայնագրմանը իրենց մասնակցությունն են ունեցել՝
Արտաքին հղումներ
Կատեգորիա:1971 սինգլներ Կատեգորիա:Մադոննայի երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Բոգորոդսկի շրջան (Կիրովի մարզ)
Բոգորոդսկի շրջան (Богородский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Բոգորոդսկոե ։
Աշխարհագրություն
Շրջանի տարածքի մակերեսը կազմում է 1443 կմ²։
Բնակչություն
2010 թվականի մարդահամարի արդյունքներով շրջանում բնակվում էր 5611 մարդ։ Բնակչության խտությունը կազմում էր 3,89 մարդ/կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Սարիչմեն
Սարիչմեն, գետ Ռուսաստանում, հոսում է Ալթայի երկրամասում։ Գետաբերանը գտնվում է Կոկսա գետի աջ ափից 59 կիլոմետր հեռավորության վրա։ Գետի երկարությունը 18 կիլոմետր է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբիավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Շեմրի սյուր Բար
Շեմրի սյուր Բար (Chémery-sur-Bar), համայնք Ֆրանսիայի Շամպայն-Արդեն մարզի Արդեններ գավառում ։
2017 թվակին հունվարի 1-ից համայնքը հանդիսանում է Շեմերի Շեերի համայնքի մաս։
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 85 կմ հյուսիս-արևելք, Շառլվիլ Մեզիեր քաղաքից 22 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր
Վինտերտուրի գեղարվեստի թանգարան
Վինտերտուրի գեղարվեստի թանգարան (Kunstmuseum Winterthur), Վինտերտուր քաղաքի գեղարվեստի երեք խոշորագույն թանգարաններից մեկը (Ցյուրիխ շրջան)։ Վինտերտուրը Շվեյցարիայում կոչում են «թանգարանների քաղաք»։